**Borszőlő – mint mezőgazdasági áru – szolgáltatására vonatkozó adásvételi szerződés**

**(a HNT szabványos szerződésmintája a 2020/2021. borpiaci évtől, az 57/2020. (XI. 13.) AM rendelet alapján** **szerkezetátalakítási támogatással telepített ültetvények esetében)**

amely létrejött *egyrészről*

**Eladó neve/cégneve:**

Székhely/lakcím:

Őstermelői igazolvány száma / Egyéni vállalkozói regisztrációs szám / Cégjegyzék szám:

Adószám:

Statisztikai számjele:

Gazdasági akta száma:

Bankszámlaszám:

mint termelő – a továbbiakban: „**Termelő”** –

*másrészről*

**Felvásárló (cég)neve:**

Székhely:

Cégjegyzékszám:

Adószám:

Statisztikai számjele:

Gazdasági akta száma:

Képviseletében eljár (név, beosztás):

mint felvásárló – a továbbiakban: „**Felvásárló”** –

(együttes említésük esetén: a „Felek”) között, az alul írott napon és helyen, az alábbi feltételekkel:

**A szerződési feltételek meghatározása, a szerződés tárgya**

1. Felek a jelen szerződést Hegyközségek Nemzeti Tanácsának szabványos szerződésmintáját alkalmazva, a mezőgazdasági termékpiacok szervezésének egyes kérdéseiről, a termelői és a szakmaközi szervezetekről szóló 2015. évi XCVII. törvény (a továbbiakban: Szakmaközi tv.) rendelkezései szerint kötik meg. A jelen szerződésben nem szabályozott kérdésekre a Polgári Törvénykönyvről szóló 2013. évi V. törvény (a továbbiakban: Ptk.) rendelkezéseit kell alkalmazni.

2. A Felek a jelen szerződésben meghatározott szerződési feltételektől – a jelen szerződés ettől eltérő rendelkezése hiányában – nem térhetnek el, további kiegészítő szabályokban azonban írásban megállapodhatnak. Ebben az esetben a kiegészítő szerződési feltételek a jelen szerződés 2. számú, elválaszthatatlan mellékletét képezik.

3.a) Jelen szerződés aláírásával a Termelő vállalja, hogy a 2020/2021. borpiaci évtől a szőlőültetvények szerkezetátalakításához és átállításához igényelhető támogatásról szóló 57/2020. (XI. 13.) AM rendelet (a továbbiakban: 57/2020. (XI. 13.) AM rendelet) alapján igényelt szerkezetátalakítási támogatással a Felvásárlóval egyeztetett borszőlőfajtával és művelési móddal létesít szőlőültetvényt.

b) Jelen szerződéssel a Termelő eladja, a Felvásárló megvásárolja a Termelő által az a) pontban foglaltak szerint termelt, a jelen szerződés 1. számú mellékletében meghatározott borszőlőt (a továbbiakban: „Borszőlő”). A Termelő a jelen szerződés feltételei szerint átruházza a Borszőlő tulajdonjogát a Felvásárlóra, a Felvásárló átveszi a Borszőlőt és megfizeti annak vételárát.

**A teljesítés módja, a Borszőlő átadás-átvétele**

4. A jelen szerződés aláírásával a Termelő nyilatkozik arról, hogy a Borszőlőt mezőgazdasági termelőként teljes egészében saját nevében és saját kockázatára termelte. A jelen szerződésnek a jelen szerződéstől elválaszthatatlan 1. számú melléklete meghatározza a tételszámot, a termőterületet, a szüretelt szőlő fajtáját, a szüret módját, a minimálisan elvárt eredetvédelmi kategóriát, a minimális cukortartalmat, a maximális cukortartalmat, a szüretelt szőlő egészségi állapotát, a mennyiséget, a vételár meghatározásának módját, a nettó (ÁFA nélküli) vételárat és a vételár kifizetésének határidejét.

5. A Felek ettől eltérő, írásbeli megállapodásának hiányában[[1]](#footnote-2):

*A)* *lehetőség:* A borszőlő átadása a termőhelyen történik. A Termelő a betakarítást és a Felvásárló által biztosított szállító járműre rakodást maga végzi, vagy a betakarított szőlőt szállító edényzetben adja át Felvásárlónak, ebben az esetben a rakodást és a szállítást Felvásárló végzi. A szállításhoz kapcsolódó EKÁER kötelezettség teljesítése Felvásárlót terheli.

*B)* *lehetőség:* Termelő a borszőlőt az alábbiak címen (………………{cím megjelölése}………………………..)2 adja át Felvásárlónak. A szállításhoz kapcsolódó EKÁER kötelezettség teljesítése Termelőt terheli.

Az átadás-átvétel időpontjáig Termelő, azt követően a Felvásárló viseli a borszőlővel kapcsolatos terheket és a kárveszélyt.

6. Felvásárló jogosult a szüret kitűzött időpontja előtt megbizonyosodni arról, hogy jelen szerződés tárgyát képező borszőlő ép, egészséges állapotú-e, valamint érettségi foka megfelelő-e. A jelen szerződés megkötése és a szüret közötti időszakban a Felvásárló jogosult a szőlő állapotát és minőségét ellenőrizni, valamint a betakarítás során annak menetét nyomon követni.

7. A Felek ettől eltérő, írásbeli megállapodásának hiányában a szolgáltatott Borszőlő mennyiségi ellenőrzése mérlegeléssel történik, az alábbi helyszínen: (………………{cím megjelölése}………………………..).2

8. A Termelő a Borszőlő átadás-átvételét követően, a szüret időpontjától számított …… naptári napon belül köteles átadni a Felvásárló részére a Borszőlőre vonatkozó, szabályosan kiállított származási bizonyítványt és a permetezési naplót. A Termelő részéről a jelen szerződés e kötelezettségek teljesítésével minősül teljesítettnek.

**A vételár és annak megfizetése**

9. Felek rögzítik, hogy a Hegyközségek Nemzeti Tanácsának vonatkozó határozata értelmében a vételárat a Felvásárló az egyes borpiaci években a teljesítést követően egy összegben, vagy meghatározott részletekben, de legkésőbb a szüret évét követő év január 31. napjáig köteles megfizetni – a Felek előzetes megállapodását tartalmazó számla tartalma szerint készpénzben vagy banki átutalás útján – a Termelő részére. A Termelő által a számviteli szabályoknak megfelelően, helyesen kiállított számlát a Borszőlő átvételét követő nyolc napon belül át kell adni a Felvásárló részére. Határidőn túli fizetés esetén a Felvásárló köteles a Borszőlő vételárát a Ptk-ban meghatározott késedelmi kamattal és behajtási költségátalánnyal növelten megfizetni. A késedelmi kamat mértéke: a Ptk.-ban meghatározott késedelmi kamat, de legalább a jegybanki alapkamat kétszerese.

10. A Szakmaközi tv. 3. § (3) bekezdése alapján a Felvásárló a jelen szerződés aláírásával felhatalmazza valamennyi pénzforgalmi szolgáltatóját (számlavezető hitelintézetét), hogy ha a jelen szerződés szerinti fizetési kötelezettségével késedelembe esik, a Borszőlő vételárára (azaz a termék ellenértékére) és a termék ellenértéke után fizetendő késedelmi kamatra vonatkozó beszedési megbízást teljesítse (felhatalmazó nyilatkozat).

**A Felvásárló elállási joga és a Termelő mentesülése**

11. Amennyiben a Termelő a növényvédelmi tevékenységről szóló vonatkozó jogszabályi rendelkezések megsértésével

a.) növényvédő szereket nem engedélyezett módon használ fel, vagy

b.) az élelmezés-egészségügyi várakozási időt nem tartja be, vagy

c.) a permetezési naplót nem vagy nem megfelelően vezeti

a Felvásárló írásban jogosult a jelen szerződéstől elállni a jogellenes cselekménynek a Felvásárló tudomására jutó 15 napos, jogvesztő határidőn belül.

12. A Termelő jogosult az egyes borpiaci években a jelen szerződésben és annak 1. számú mellékletében kikötött Borszőlő mennyiségnél tíz százalékkal kevesebbet teljesíteni. A Termelő ennél nagyobb mértékben csak a Szakmaközi tv. 5. § (2) bekezdésben meghatározott feltételek esetén mentesül a jelen szerződésben meghatározott Borszőlő mennyiség szolgáltatása alól. Azt, hogy a Borszőlő átadásában a Termelő milyen okból korlátozott (különösen lopás, jégverés), az illetékes hegybíró írásban igazolja a Termelő kérelmére.

13. Felek megállapodnak, hogy amennyiben a Felvásárló valamely ellenőrzési körén kívül eső, a szerződéskötés időpontjában előre nem látható, elháríthatatlan okból nem képes a szerződéses kötelezettségének teljesítésére, és erről haladéktalanul – hitelt érdemlően – értesíti a Termelőt, mentesül a szerződésszegés következményei alól.

**A szerződés hatályba lépése, időtartama, felmondása**

14. a) Jelen szerződés a megkötés napjától érvényes. Jelen szerződést a Felek a szerkezetátalakítási támogatással, a 3. a) pontban foglaltak szerint telepített ültetvény termőre fordulásától számított 5. borpiaci év végéig tartó időszakra kötik meg. Jelen szerződésben eladó vállalja, hogy az 1. mellékletben szereplő megvalósítandó ültetvénye(i)t legkésőbb a 20…./20….-os borpiaci évben termőre fordítja. Az ültetvény termőre fordulásának időpontja az első nem nullás szőlő származási bizonyítványon szereplő szüret időpontja.

b) Jelen szerződés az a) pontban meghatározott időszakban termelt Borszőlő teljes szerződéses mennyiségének és a vonatkozó származási bizonyítványoknak a szolgáltatásáig, valamint a vételár maradéktalan elszámolásának időpontjáig marad hatályban.

c) Jelen szerződés – tekintettel annak határozott időtartamára – rendes felmondással nem szüntethető meg.

**Vegyes és záró rendelkezések**

15. Felek a szerződés teljesítése során jóhiszeműen, kölcsönösen együttműködve, kötelesek eljárni, ideértve a kölcsönös tájékoztatási kötelezettség teljesítését is.

16. A jelen szerződés – októl és jogcímtől függetlenül – kizárólag a Felek egyező akaratából, írásban módosítható vagy szüntethető meg. A szerződés módosítása vagy megszüntetés esetében a Felek illetve a Felek képviselői egy helyen, egyidejűleg írják alá az akaratukat tartalmazó okiratot, vagy ajánlott, tértivevényes levélben megküldik az akaratukat tartalmazó okiratot a másik szerződő félnek.

17. A Feleknek a jelen szerződéshez kapcsolódó egyéb nyilatkozatai ugyancsak írásban érvényesek. E nyilatkozatok – azaz nem a jelen szerződés módosítására vagy megszüntetésére irányuló nyilatkozatok – esetében írásbeli nyilatkozatnak kell tekinteni a levélben és a címzett által visszaigazolt telefaxon vagy elektronikus levélben tett nyilatkozatot is. Az a fél, akihez a nyilatkozat megérkezett, haladéktalanul köteles a feladó részére visszaigazolni, hogy a másik fél nyilatkozata hozzá megérkezett.

18. A jelen szerződés (és annak elválaszthatatlan mellékletei) a Feleknek a szerződés tárgyában kötött teljes megállapodását tartalmazza, és a Felek között ugyanezen tárgyban létrejött minden esetleges korábbi – akár írásos, akár szóbeli – megállapodás jelen szerződés aláírásával hatályát veszti.

19. Felek kifejezett hozzájárulásukat adják ahhoz, hogy jelen szerződésben meghatározott Borszőlő tekintetében a szerződött mennyiségre, a nettó vételárra, valamint fajtánként a szüretelt mennyiségre és területre vonatkozó adatok az illetékes hegybíró részére átadásra, valamint a Hegyközségek Nemzeti Tanácsa részére továbbításra, és a nevezettek által statisztikai célú felhasználásra kerüljenek.

20. A Felek egyike sem jogosult jelen szerződésből származó bármely jogát vagy kötelezettségét, a másik szerződő fél előzetes, írásbeli hozzájárulása nélkül harmadik személyre átruházni.

21. Felek egybehangzó akarata, hogy amennyiben a jelen szerződés teljes egészében érvénytelen, azt a Felek utólag kiküszöbölik. Ha az érvénytelenség csak a szerződés meghatározott részét jelenti, az érvénytelenség jogkövetkezményeit a szerződésnek erre a részére kell alkalmazni. A szerződés részbeni érvénytelensége esetén az egész szerződés akkor dől meg, ha feltehető, hogy a Felek azt az érvénytelen rész nélkül nem kötötték volna meg.

22. Felek kijelentik, hogy önálló jogalanyok, a jelen szerződés megkötésére és aláírására jogosultak, ügyleti akarati képességgel rendelkeznek.

23. A jelen szerződésben nem szabályozott kérdésekben a Szakmaközi tv., a Ptk., és az egyéb vonatkozó jogszabályok rendelkezései irányadók.

24. A Felek a jelen Szerződést az 57/2020. (XI. 13.) AM rendelet 2. melléklet 1. pont 7. sorában foglaltaknak megfelelően kötötték meg.

25. A Felek a jelen (25 számozott pontból álló) szerződést – mint akaratukkal mindenben megegyezőt – elolvasás és egyező értelmezés után jóváhagyólag írják alá.

Kelt: ............................................................

............................................................ ............................................................

Termelő Felvásárló

1. számú melléklet

a ………………………………-n, 20………….. napján létrejött Borszőlő szolgáltatására irányuló adásvételi szerződéshez

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Tételszám | Termőterület |  |  |  |  | A szüretelt szőlő |  |  |  |  | Egyéb kritérium vagy meg-jegyzés |
| Település(ek) | Terület (ha) | Hely-rajzi szám (ok) | Fajta | A szüret módjaK: kézi *vagy*G: gépi *vagy*B: bármilyen | Minimálisan elvárt eredet-védelmi kategória(pl. OEM/OFJ/ FN) | Mini-mális cukor-tartalom [°MM] | Maximális cukor-tartalom [°MM](ha releváns) | Egészségi állapot | Mennyiség [q](ha releváns) | A vételár meghatá-rozásának módja:Ft/kg *vagy* Ft/ha | Vételár | A vételár kifizeté-sének határideje |
|  |  |   |  |  |  |  |  |  |  |  |  |  |  |   |
|  |  |   |  |  |  |  |  |  |  |  |  |  |  |   |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |   |  |  |  |  |  |  |  |  |  |  |  |   |

Kelt:

 Termelő Felvásárló

1. A 2 megjelölt lehetőség közül csak a Felek megállapodása szerinti rendelkezést kell meghagyni, a nem kívánt „választási lehetőségek” törlendők! A „B) lehetőség” választása esetén a rovat kitöltendő.

2 A helyszín pontos címét meg kell határozni. [↑](#footnote-ref-2)